**ՇՆՈՐՀԱՎՈՐ ԳԻՏԵԼԻՔԻ ՏՈՆ**

Գիտելիքի և դպրության տոնն ուսումնական տարվա մեկնարկի խորհրդից բացի ունի գիտելիքահենք հասարակություն կառուցելու և կրթությունն արժևորելու կարևոր ենթատեքստ։ Ժամանակակից աշխարհում զարգացող տեղեկատվական տեխնոլոգիաները, արհեստական բանականությունն անդադար գալիս են մեզ համոզելու, որ կրթությունը կարող է լինել երկորդային, սակայն դա մեդալի մի կողմն է միայն։

Հարգարժա՛ն մանկավարժներ, սիրելի՛ ծնողներ, աշակերտնե՛ր, շնորհավորում եմ բոլորիդ նոր ուսումնական տարվա մեկնարկի կապակցությամբ, մաղթում եմ, որ 2024-2025 ուսումնական տարին դառնա նոր հմտությունների, նոր համագործակցությունների, դրական հույզերի, հաղթանակների, կրթության նոր հորիզոնների բացահայտման տարի։

Թող յուրաքանչյուր ուսումնական տարի էլ ավելի ամրապնդի այն գիտակցությունը, որ առանց լիարժեք ու բազմակողմանի կրթության չենք կարող արձանագրել առաջընթաց ո՛չ մեր համայնքի, ո՛չ էլ հայրենիքի համար։

Դժվարին ու պատասխանատու ուսուցիչ-աշակերտ համագործակցության մեջ ուզում եմ տեսնել ընկերություն, փոխվստահություն, հարգանք ու սեր, ուզում եմ յուրաքանչյուր աշակերտ գնահատի իր ուսուցչին, ուզում եմ յուրաքանչյուր ուսուցիչ տեսնի միայն լավագույն հատկանիշներն իր աշակերտի մեջ։ Թող գնահատականներից առավել զարգանան մարդասիրական հատկանիշները մեր երեխաների մեջ։

Սրտառուչ բարեմաղթնաքներս եմ հղում հատկապես առաջին անգամ դպրոց մուտք գործող մեր փոքրիկներին ու նրանց ծնողներին, մաղթում եմ բարի երթ ու արդյունավետ ընթացք յուրաքանչյուր ուսումնական հաստատության։

Հարգանքով՝ Հակոբ Շահգալդյան